मांगों व समस्याओं को लेकर मिले पौने तीन लाख आवेदन, अफसर हो रहे परेशान
प्रशासनिक रिपोर्टर| बिलासपुर
लोक सुराज अभियान के प्रथम चरण में शहरी व ग्रामीण क्षेत्रों में कुल 2 लाख 87 हजार 822 आवेदन जमा किए गए। इनमें 2 लाख 82 हजार आवेदन मांग से संबंधित हैं, 5 हजार 865 आवेदन विभिन्न शिकायतों के प्राप्त हुए हैं।
लोक सुराज अभियान अंतर्गत सभी शहरी एवं ग्रामीण क्षेत्रों में ग्राम पंचायतों व वार्डों में शिविर लगाए गए थे। इसके अलावा शासकीय कार्यालयों में भी आवेदन जमा करने सील बंद पेटियां रखी गई थीं। पहले दिन आवेदन जमा करने को लेकर लोगों में ज्यादा रुझान नहीं दिखाई दिया। यही वजह रही कि उस दिन करीब 16 हजार आवेदन ही जमा हुए। लेकिन दूसरे व तीसरे दिन शिविरों में जमकर भीड़ उमड़ी। अंतिम दिन समय खत्म होने के बाद भी लोगों ने निर्धारित स्थानों में जाकर आवेदन जमा किए। लिहाजा देर रात तक आवेदनों की गिनती ही चलती रही। अनुमान लगाना भी मुश्किल हो रहा था कि आवेदनों की संख्या क्या होगी। बहरहाल तीन दिनों में 2 लाख 87 हजार 822 आवेदन जमा हुए। इनमें से 2 लाख 82 हजार आवेदन मांग से संबंधित हैं, वहीं लगभग 5 हजार 865 आवेदन विभिन्न शिकायतों के प्राप्त हुए हैं। ग्रामीण क्षेत्रों में 2 लाख 41 हजार 764 आवेदन प्राप्त हुए। इनमें 2 लाख 37 हजार 146 आवेदन मांग के और 4618 आवेदन शिकायत के हैं। इसी तरह नगरीय क्षेत्रों में 14 हजार 456 आवेदन प्राप्त हुए, इसमें 13209 आवेदन मांग और 1247 आवेदन शिकायत से संबंधित हैं। नगर निगम क्षेत्र की बात करें तो नगर निगम बिलासपुर में तीन दिनों में 3477 आवेदन प्राप्त हुए जिसमें मांग के 2821 और शिकायत के 656 आवेदन हैं।
आवेदनों का निराकरण द्वितीय चरण में 31 मार्च तक किया जाएगा। आवेदनों के गुणवत्ता पूर्ण निराकरण के लिए गुणवत्ता निवारण समिति का गठन कर दिया गया है। जिसमें विभिन्न विभागों के उप-संचालकों व तहसीलदारों को शामिल किया गया है।
जिला स्तरीय गुणवत्ता निवारण समिति गठित
नगर पालिका तखतपुर में 3056 आवेदन प्राप्त हुए, जिसमें मांग के 3056 हैं। नगर पालिका रतनपुर में 1261 आवेदन प्राप्त हुए, जिसमें मांग के 1261 और शिकायत के 98 आवेदन प्राप्त हुए। नगर पंचायत बिल्हा में 697 आवेदन प्राप्त हुए, जिसमें मांग के 592 और शिकायत के 105 हैं। नगर पंचायत बोदरी में 1433 आवेदन प्राप्त हुए, जिसमें मांग के 1338 और शिकायत के 95 हैं। नगर पंचायत सिरगिट्टी में 427 आवेदन प्राप्त हुए जिसमें मांग के 415 और शिकायत के 12 हैं। नगर पंचायत सकरी में 414 आवेदन प्राप्त हुए, जिसमें मांग के 393 और शिकायत के 21 हैं।नगर पंचायत कोटा में 151 आवेदन प्राप्त हुए, जिसमें मांग के 128 और शिकायत के 23 हैं। नगर पंचायत पेंड्रा में 422 आवेदन प्राप्त हुए, जिसमें मांग के 333 और शिकायत के 89 हैं। नगर पंचायत गौरेला में 2262 आवेदन प्राप्त हुए, जिसमें मांग के 2196 और शिकायत के 66 हैं। नगर पंचायत मल्हार में 492 आवेदन प्राप्त हुए, जिसमें मांग के 446 और शिकायत के 46 आवेदन मिले।
विकासखंड स्तर पर मिले इतने आवेदन
बिल्हा-यहां 63279 आवेदन प्राप्त हुए,मांग के 62939 और शिकायत के 340 के हैं। मस्तूरी- यहां 58669 आवेदन प्राप्त हुए, जिसमें मांग के 57395 और शिकायत के 1274 आवेदन मिले। कोटा- यहां 42114 आवेदन प्राप्त हुए, मांग के 41196 और शिकायत के 918 आवेदन मिले। तखतपुर-यहां 45716 आवेदन प्राप्त हुए, जिसमें मांग के 45392 और शिकायत के 324 आवेदन मिले। गौरेला- यहां 19395 आवेदन प्राप्त हुए, मांग के 18978 और शिकायत 417आवेदन मिले। पेंड्रा-यहां 12449 आवेदन प्राप्त हुए,ें मांग के 12089 और शिकायत 360 आवेदन मिले। मरवाही में 31744 आवेदन प्राप्त हुए, जिसमें मांग के 30804 और शिकायत के 940 आवेदन मिले।
कार्य में लापरवाही बरतने पर बिल्हा का पटवारी निलंबित
लोक सुराज अभियान के दौरान मुख्यालय में अनुपस्थित रहने,आबादी सर्वे व राजस्व रिकार्ड में आधार एंट्री व नक्शा बटांकन कार्य में लापरवाही बरतने के चलते अनुविभागीय अधिकारी राजस्व, बिल्हा ने पटवारी हल्का नंबर 6 सेंवार के पटवारी हर नारायण राठौर को छत्तीसगढ़ सिविल सेवा आचरण नियम 1966 के नियम 9 उप नियम (1) के तहत तत्काल प्रभाव से निलंबित कर दिया है। निलंबन अवधि में उनका मुख्यालय तहसील कार्यालय बिल्हा का कानूनगो शाखा होगा।
नगर पालिका व नगर पंचायत में प्राप्त आवेदन
hin_Deva mai_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva bho_Deva